CELEX: 62015CB0353
Language: el
Date: 2016-05-24 00:00:00
Title: Υπόθεση C-353/15: Διάταξη του Δικαστηρίου (έβδομο τμήμα) της 24ης Μαΐου 2016 [αίτηση του Corte di Appello di Bari (Ιταλία) για την έκδοση προδικαστικής αποφάσεως] — Leonmobili Srl, Gennaro Leone κατά Homag Holzbearbeitungssysteme GmbH κ.λπ. [Προδικαστική παραπομπή — Κανονισμός (ΕΚ) 1346/2000 — Άρθρο 3, παράγραφοι 1 και 2 — Διαδικασίες αφερεγγυότητας — Διεθνής δικαιοδοσία — Κέντρο των κύριων συμφερόντων του οφειλέτη — Μεταφορά της καταστατικής έδρας εταιρίας σε άλλο κράτος μέλος — Μη ύπαρξη εγκαταστάσεως εντός του κράτους μέλους καταγωγής — Τεκμήριο περί του ότι το κέντρο των κύριων συμφερόντων βρίσκεται στον τόπο της νέας καταστατικής έδρας — Απόδειξη περί του αντιθέτου]

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/4
            
         Διάταξη του Δικαστηρίου (έβδομο τμήμα) της 24ης Μαΐου 2016 [αίτηση του Corte di Appello di Bari (Ιταλία) για την έκδοση προδικαστικής αποφάσεως] — Leonmobili Srl, Gennaro Leone κατά Homag Holzbearbeitungssysteme GmbH κ.λπ.
   (Υπόθεση C-353/15) (1)
   
   ([Προδικαστική παραπομπή - Κανονισμός (ΕΚ) 1346/2000 - Άρθρο 3, παράγραφοι 1 και 2 - Διαδικασίες αφερεγγυότητας - Διεθνής δικαιοδοσία - Κέντρο των κύριων συμφερόντων του οφειλέτη - Μεταφορά της καταστατικής έδρας εταιρίας σε άλλο κράτος μέλος - Μη ύπαρξη εγκαταστάσεως εντός του κράτους μέλους καταγωγής - Τεκμήριο περί του ότι το κέντρο των κύριων συμφερόντων βρίσκεται στον τόπο της νέας καταστατικής έδρας - Απόδειξη περί του αντιθέτου])
   (2016/C 326/05)
   Γλώσσα διαδικασίας: η ιταλική
   
      Αιτούν δικαστήριο
   
   Corte di Appello di Bari
   
      Διάδικοι στην υπόθεση της κύριας δίκης
   
   Leonmobili Srl, Gennaro Leone
   
      κατά
   
   Homag Holzbearbeitungssysteme GmbH, Curatela del Fallimento Leonmobili Srl, ICO Srl, Arturo Salice SpA, Grafiche Ricciarelli di Ricciarelli Bernardino, Deutsche Bank SpA, Fida Srl, Elica SpA
   
      Διατακτικό
   
   Το άρθρο 3, παράγραφος 1, του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας, έχει την έννοια ότι, σε περίπτωση που η καταστατική έδρα εταιρίας έχει μεταφερθεί από ένα κράτος μέλος σε άλλο κράτος μέλος, η δικαστήριο που επιλαμβάνεται, σε χρόνο μεταγενέστερο της εν λόγω μεταφοράς, αιτήσεως κινήσεως διαδικασίας αφερεγγυότητας εντός του κράτους μέλους καταγωγής δεν μπορεί να αγνοήσει το τεκμήριο σύμφωνα με το οποίο το κέντρο των κύριων συμφερόντων της εταιρίας αυτής βρίσκεται στον τόπο της νέας καταστατικής έδρας και να θεωρήσει ότι το κέντρο των συμφερόντων αυτών εξακολουθούσε να είναι, κατά την ημερομηνία της υποβολής της υποθέσεως στο δικαστήριο αυτό, στο κράτος μέλος καταγωγής, παρά το ότι η εταιρία αυτή δεν είχε πλέον εκεί εγκατάσταση, παρά μόνον αν από άλλα αντικειμενικά και δυνάμενα να εξακριβωθούν από τρίτους στοιχεία προκύπτει ότι, παρά ταύτα, το πραγματικό κέντρο διευθύνσεως και ελέγχου της εν λόγω εταιρίας καθώς και διαχειρίσεως των συμφερόντων της εξακολουθούσε να βρίσκεται εκεί κατά την εν λόγω ημερομηνία.
   
      (1)  ΕΕ C 302 της 14.09.2015